title: Regulamentul de punere în aplicare (UE) 2017/2236 al Comisiei din 5 decembrie 2017 de modificare a Regulamentului (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor

text:
               6.12.2017

               RO

               Jurnalul Oficial al Uniunii Europene

               L 320/6

         REGULAMENTUL DE PUNERE ÎN APLICARE (UE) 2017/2236 AL COMISIEI
   din 5 decembrie 2017
   de modificare a Regulamentului (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (1), în special articolul 27 alineatul (4),
   întrucât:

               (1)

               În temeiul articolului 27 alineatul (1) litera (a) din Directiva 92/83/CEE, statele membre trebuie să scutească de accize alcoolul care a fost complet denaturat în conformitate cu cerințele oricărui stat membru, cu condiția ca cerințele respective să fi fost notificate în mod corespunzător și acceptate în conformitate cu condițiile prevăzute la alineatele (3) și (4) de la articolul menționat.

               (2)

               Denaturanții utilizați de statele membre pentru denaturarea completă a alcoolului, în conformitate cu articolul 27 alineatul (1) litera (a) din Directiva 92/83/CEE, sunt cei descriși în anexa la Regulamentul (CE) nr. 3199/93 al Comisiei (2).

               (3)

               La 8 iunie 2017, România a comunicat Comisiei denaturantul pe care intenționează să îl folosească pentru denaturarea completă a alcoolului, cu efect de la 1 septembrie 2017, în scopul aplicării articolului 27 alineatul (1) litera (a) din directiva menționată.

               (4)

               Comisia a transmis comunicarea respectivă celorlalte state membre la data de 14 iunie 2017.

               (5)

               La 5 iulie 2017, Bulgaria a comunicat Comisiei denaturantul pe care intenționează să îl folosească pentru denaturarea completă a alcoolului, cu efect de la 1 august 2017, în scopul aplicării articolului 27 alineatul (1) litera (a) din directiva menționată.

               (6)

               Comisia a transmis comunicarea respectivă celorlalte state membre la data de 7 iulie 2017.

               (7)

               Comisia nu a primit obiecții.

               (8)

               Din motive de securitate juridică, prezentul regulament ar trebui să intre în vigoare în regim de urgență.

               (9)

               Prin urmare, Regulamentul (CE) nr. 3199/93 ar trebui modificat în consecință.

               (10)

               Măsurile prevăzute în prezentul regulament sunt conforme cu avizul Comitetului pentru accize,

         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 3199/93 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 316, 31.10.1992, p. 21.

      (2)  Regulamentul (CE) nr. 3199/93 al Comisiei din 22 noiembrie 1993 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor (JO L 288, 23.11.1993, p. 12).

      ANEXĂ
      „
            ANEXĂ
            Lista produselor cu numărul de înregistrare CAS aferent (Chemical Abstracts Service), autorizate pentru denaturarea completă a alcoolului

                        Acetonă

                        CAS: 67-64-1

                        Benzoat de denatoniu

                        CAS: 3734-33-6

                        Etanol

                        CAS: 64-17-5

                        Etil terț-butil eter

                        CAS: 637-92-3

                        Fluoresceină

                        CAS: 2321-07-5

                        Benzină (inclusiv benzina fără plumb)

                        CAS: 86290-81-5

                        Alcool izopropilic

                        CAS: 67-63-0

                        Kerosen

                        CAS: 8008-20-6

                        Petrol lampant

                        CAS: 64742-47-8 și 64742-48-9

                        Metanol

                        CAS: 67-56-1

                        Metiletilcetonă (2-butanonă)

                        CAS: 78-93-3

                        Metilizobutilcetonă

                        CAS: 108-10-1

                        Albastru de metilen (52015)

                        CAS: 61-73-4

                        Solvent nafta

                        CAS: 8030-30-6

                        Esențe de terebentină

                        CAS: 8006-64-2

                        Benzină de uz tehnic (technical petrol)

                        CAS: 92045-57-3

                  Termenul «etanol absolut» din prezenta anexă are aceeași semnificație ca termenul «alcool absolut» utilizat de Uniunea Internațională de Chimie Pură și Aplicată.
            În toate statele membre, în alcoolul denaturat se poate adăuga orice colorant pentru a-i da o culoare caracteristică, făcându-l imediat identificabil.
            I.   Procedura comună de denaturare pentru alcoolul complet denaturat utilizată în Belgia, Bulgaria, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Luxemburg, Ungaria, Malta, Țările de Jos, Austria, Polonia, Portugalia, România, Slovenia, Slovacia, Finlanda:

            Per hectolitru de etanol absolut:

                        —

                        1,0 litru de alcool izopropilic;

                        —

                        1,0 litru de metiletilcetonă;

                        —

                        1,0 gram de benzoat de denatoniu.

                  II.   O concentrare sporită a procedurii comune de denaturare pentru alcoolul complet denaturat utilizată în următoarele state membre:

               Republica Cehă și Regatul Unit

            Per hectolitru de etanol absolut:

                        —

                        3,0 litri de alcool izopropilic;

                        —

                        3,0 litri de metiletilcetonă;

                        —

                        1,0 gram de benzoat de denatoniu.

               Croația

            Per hectolitru de etanol absolut:
            Un minimum de:

                        —

                        1,0 litru de alcool izopropilic;

                        —

                        1,0 litru de metiletilcetonă;

                        —

                        1,0 gram de benzoat de denatoniu.

               Suedia

            Per hectolitru de etanol absolut:

                        —

                        1,0 litru de alcool izopropilic;

                        —

                        2,0 litri de metiletilcetonă;

                        —

                        1,0 gram de benzoat de denatoniu.

                  III.   Proceduri suplimentare de denaturare pentru alcoolul complet denaturat utilizate în anumite state membre:

            Per hectolitru de etanol absolut, oricare dintre următoarele formulări:

               Republica Cehă

                        1.

                        0,4 litri de solvent nafta;
                        0,2 litri de kerosen;
                        0,1 litri de benzină de uz tehnic (technical petrol).

                        2.

                        3,0 litri de etil-terț-butil-eter;
                        1,0 litru de alcool izopropilic;
                        1,0 litru de benzină fără plumb;
                        10 miligrame de fluoresceină.

               Grecia

            Poate fi denaturat numai alcoolul de calitate inferioară (capete și cozi de distilare), cu o concentrație alcoolică de minimum 93 % în volum și de maximum 96 % în volum.
            Per hectolitru de alcool hidratat de 93 % în volum se adaugă următoarele substanțe:

                        —

                        2,0 litri de metanol;

                        —

                        1,0 litru de esență de terebentină;

                        —

                        0,50 litri de petrol lampant;

                        —

                        0,40 grame de albastru de metilen.

                  La o temperatură de 20 °C, produsul final va atinge, în starea sa nemodificată, 93 % în volum.

               Finlanda – autorizată până la 31.12.2018

            Per hectolitru de etanol absolut, oricare dintre următoarele formulări:

                        1.

                        2,0 litri de metiletilcetonă,
                        3,0 litri de metilizobutilcetonă.

                        2.

                        2,0 litri de acetonă,
                        3,0 litri de metilizobutilcetonă.

                  ”


title: Regulamentul de punere în aplicare (UE) 2017/2241 al Comisiei din 6 decembrie 2017 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (Text cu relevanță pentru SEE. )

text:
               7.12.2017

               RO

               Jurnalul Oficial al Uniunii Europene

               L 322/27

         REGULAMENTUL DE PUNERE ÎN APLICARE (UE) 2017/2241 AL COMISIEI
   din 6 decembrie 2017
   privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 497 alineatul (3),
   întrucât:

               (1)

               Pentru a evita perturbarea piețelor financiare internaționale și pentru a nu penaliza instituțiile impunându-le cerințe de fonduri proprii mai ridicate în cursul proceselor de recunoaștere a contrapărților centrale (CPC) existente din țări terțe, articolul 497 alineatul (2) din Regulamentul (UE) nr. 575/2013 a instituit o perioadă de tranziție în cursul căreia CPC-urile din țări terțe cu care instituțiile stabilite în Uniune compensează tranzacții pot fi considerate de aceste instituții drept contrapărți centrale calificate (CPCC).

               (2)

               Regulamentul (UE) nr. 575/2013 a modificat Regulamentul (UE) nr. 648/2012 al Parlamentului European și al Consiliului (2) în ceea ce privește anumite elemente utilizate la calcularea cerințelor de fonduri proprii ale instituțiilor pentru expunerile față de CPC-urile din țări terțe. În consecință, articolul 89 alineatul (5a) din Regulamentul (UE) nr. 648/2012 impune anumitor CPC-uri din țări terțe să raporteze, pentru o perioadă de timp limitată, cuantumul total al marjei inițiale primite de la membrii lor compensatori. Perioada de tranziție o reflectă pe cea prevăzută la articolul 497 alineatul (2) din Regulamentul (UE) nr. 575/2013.

               (3)

               S-a prevăzut ca ambele perioade de tranziție să expire la 15 iunie 2014.

               (4)

               Articolul 497 alineatul (3) din Regulamentul (UE) nr. 575/2013 împuternicește Comisia să adopte un act de punere în aplicare pentru a prelungi cu șase luni perioada de tranziție pentru cerințele de fonduri proprii, în situații excepționale. Această prelungire ar trebui să se aplice, de asemenea, termenelor prevăzute la articolul 89 alineatul (5a) din Regulamentul (UE) nr. 648/2012. Aceste perioade de tranziție au fost prelungite cel mai recent până la 15 decembrie 2017 prin Regulamentul de punere în aplicare (UE) 2017/954 al Comisiei (3).

               (5)

               Dintre CPC-urile stabilite în țări terțe care au solicitat recunoașterea în conformitate cu articolul 25 din Regulamentul (UE) nr. 648/2012, 29 de CPC-uri au fost recunoscute de către Autoritatea Europeană pentru Valori Mobiliare și Piețe. Dintre acestea, o CPC din Noua Zeelandă a fost recunoscută în baza Deciziei de punere în aplicare (UE) 2016/2774 a Comisiei (4). În plus, este posibil ca alte trei CPC-uri, din India, să fie recunoscute în baza Deciziei de punere în aplicare (UE) 2016/2269 a Comisiei (5). Celelalte CPC-uri din țări terțe nu au fost încărecunoscute, iar procesul de recunoaștere al acestora nu se va încheia înainte de 15 decembrie 2017. Dacă nu se prelungește perioada de tranziție, instituțiile stabilite în Uniune (sau filialele lor stabilite în afara Uniunii) care au expuneri la acele CPC-uri din țări terțe care nu au fost încă recunoscute vor trebui să își majoreze semnificativ fondurile proprii pentru expunerile respective, ceea ce ar putea duce la retragerea acelor instituții ca participanți direcți în CPC-urile în cauză sau, cel puțin temporar, la încetarea furnizării de servicii de compensare către clienții acelor instituții, determinând astfel perturbări grave pe piețele pe care operează CPC-urile respective.

               (6)

               Necesitatea de a evita perturbarea piețelor din afara Uniunii – care a dus la prelungirile anterioare ale perioadei de tranziție prevăzute la articolul 497 alineatul (2) din Regulamentul (UE) nr. 575/2013 – s-ar menține, prin urmare, după expirarea prelungirii perioadei de tranziție prevăzute în Regulamentul de punere în aplicare (UE) 2017/954. O nouă prelungire a perioadei de tranziție ar trebui să permită instituțiilor stabilite în Uniune (sau filialelor lor stabilite în afara Uniunii) să evite creșterea semnificativă a cerințelor de fonduri proprii ca urmare a faptului că nu s-a încheiat procesul de recunoaștere a CPC-urilor care furnizează în mod viabil și accesibil acel tip de servicii de compensare de care au nevoie instituțiile stabilite în Uniune (sau filialele lor stabilite în afara Uniunii). Prin urmare, este oportun să se prelungească perioadele de tranziție cu încă șase luni.

               (7)

               Măsurile prevăzute în prezentul regulament sunt conforme cu avizul Comitetului bancar european,

         ADOPTĂ PREZENTUL REGULAMENT:
   Articolul 1
   Perioadele de 15 luni prevăzute la articolul 497 alineatul (2) din Regulamentul (UE) nr. 575/2013 și la articolul 89 alineatul (5a) al doilea paragraf din Regulamentul (UE) nr. 648/2012, astfel cum au fost prelungite cel mai recent prin Regulamentul de punere în aplicare (UE) 2017/954, se prelungesc cu încă șase luni, până la 15 iunie 2018.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 176, 27.6.2013, p. 1.

      (2)  Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (JO L 201, 27.7.2012, p. 1).

      (3)  Regulamentul de punere în aplicare (UE) 2017/954 al Comisiei din 6 iunie 2017 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (JO L 144, 7.6.2017, p. 14).

      (4)  Decizia de punere în aplicare (UE) 2016/2274 a Comisiei din 15 decembrie 2016 privind echivalența cadrului de reglementare aplicabil contrapărților centrale din Noua Zeelandă în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 54).

      (5)  Decizia de punere în aplicare (UE) 2016/2269 a Comisiei din 15 decembrie 2016 privind echivalența cadrului de reglementare aplicabil contrapărților centrale din India în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 38).


title: Regulamentul de punere în aplicare (UE) 2017/2248 al Comisiei din 30 noiembrie 2017 privind clasificarea anumitor mărfuri în Nomenclatura combinată

text:
                  8.12.2017

                  RO

                  Jurnalul Oficial al Uniunii Europene

                  L 324/14

            REGULAMENTUL DE PUNERE ÎN APLICARE (UE) 2017/2248 AL COMISIEI
      din 30 noiembrie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 noiembrie 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un articol (așa-numit „dispozitiv de ancorare de tip «dead end»”) constituit din șase fire metalice, fiecare având o grosime de 3,25 mm.
                     Firele sunt fabricate din oțel carbon galvanizat tras la rece. Firele sunt dispuse paralel și acoperite cu un strat de zinc. Ele sunt răsucite ușor pe toată lungimea și curbate în formă de „U”.
                     După prezentare, articolul este utilizat pentru ancorarea stâlpilor de telegraf din lemn, adică firele sunt răsucite strâns devenind toroane.
                     A se vedea imaginile (*1).

                     7326 20 00

                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 7326  și 7326 20 00 .
                     Clasificarea la poziția 7312  ca „Toroane, cabluri, benzi împletite, parâme, odgoane și articole similare” este exclusă deoarece articolul nu este răsucit strâns (a se vedea de asemenea notele explicative ale Sistemului armonizat aferente poziției 7312 , primul paragraf și Notele explicative la Nomenclatura combinată aferente subpozițiilor 7312 10 61 -7312 10 69 ). Articolul devine răsucit strâns doar atunci când este montat pe stâlpul de telegraf.
                     Prin urmare, articolul trebuie clasificat la codul NC 7326 20 00  ca „alte articole din sârmă de fier sau de oțel”.

            (*1)  Imaginile au un caracter pur informativ.


title: Regulamentul de punere în aplicare (UE) 2017/2243 al Comisiei din 30 noiembrie 2017 de abrogare a Regulamentului de punere în aplicare (UE) nr. 1212/2014 privind clasificarea anumitor mărfuri în Nomenclatura combinată

text:
               8.12.2017

               RO

               Jurnalul Oficial al Uniunii Europene

               L 324/1

         REGULAMENTUL DE PUNERE ÎN APLICARE (UE) 2017/2243 AL COMISIEI
   din 30 noiembrie 2017
   de abrogare a Regulamentului de punere în aplicare (UE) nr. 1212/2014 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Prin Regulamentul de punere în aplicare (UE) nr. 1212/2014 (2), Comisia a clasificat un produs solid, de formă cilindrică, filetat, fabricat din aliaj de titan și l-a prezentat pentru utilizarea în domeniul chirurgiei traumatice la codul NC 8108 90 90.

               (2)

               În hotărârea sa în cauza C-51/16 (3), Curtea de Justiție a statuat că poziția 9021 din Nomenclatura combinată (NC) stabilită în anexa I la Regulamentul (CEE) nr. 2658/87 al Consiliului (4), astfel cum a fost modificat prin Regulamentul de punere în aplicare (UE) nr. 1101/2014 al Comisiei (5), trebuie să fie interpretată în sensul că sunt cuprinse în această poziție șuruburile de implant medical precum cele care fac obiectul procedurii principale, deoarece bunurile respective prezintă caracteristici care le diferențiază de bunurile de uz comun, ținând seama în special de finețea fabricării lor, de gradul înalt de precizie, de metoda lor de fabricare și de funcția lor specifică. În particular, faptul că șuruburile de implant medical precum cele care fac obiectul procedurii principale pot fi introduse în corp doar cu ajutorul unor instrumente medicale specifice, și nu prin intermediul unor instrumente obișnuite, este una dintre caracteristicile care trebuie luate în considerare pentru a diferenția aceste șuruburi de implant medical de produsele de uz comun.

               (3)

               Produsul care face obiectul Regulamentului de punere în aplicare (UE) nr. 1212/2014 corespunde standardelor ISO/TC 150 pentru șuruburi de implant, este destinat utilizării în domeniul chirurgiei traumatice pentru reducerea fracturilor, este prezentat într-un ambalaj sterilizat, este numerotat, trasabilitatea sa fiind astfel asigurată pe tot parcursul procesului de producție și de distribuție, și trebuie instalat în corp utilizând instrumente specifice.

               (4)

               Clasificarea produselor reglementate de Regulamentul de punere în aplicare (UE) nr. 1212/2014 la codul NC 8108 90 90 nu este, așadar, în conformitate cu concluziile formulate de Curtea de Justiție în cauza C-51/16.

               (5)

               Prin urmare, Regulamentul de punere în aplicare (UE) nr. 1212/2014 ar trebui abrogat.

               (6)

               Măsurile prevăzute de prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   Se abrogă Regulamentul de punere în aplicare (UE) nr. 1212/2014.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2017.

            Pentru Comisie,

            Pentru Președinte,

         Stephen QUEST

            Director General

            Direcția Generală Impozitare și Uniune Vamală

      (1)  JO L 269, 10.10.2013, p. 1.

      (2)  Regulamentul de punere în aplicare (UE) nr. 1212/2014 al Comisiei din 11 noiembrie 2014 privind clasificarea anumitor mărfuri în Nomenclatura combinată (JO L 329, 14.11.2014, p. 3).

      (3)  Hotărârea Curții de Justiție din 26 aprilie 2017, Stryker EMEA Supply Chain Services, C-51/16, ECLI:EU:C:2017:298.

      (4)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

      (5)  Regulamentul (UE) nr. 1101/2014 al Comisiei din 16 octombrie 2014 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 312, 31.10.2014, p. 1).


title: Regulamentul de punere în aplicare (UE) 2017/2244 al Comisiei din 30 noiembrie 2017 privind clasificarea anumitor mărfuri în Nomenclatura combinată

text:
                  8.12.2017

                  RO

                  Jurnalul Oficial al Uniunii Europene

                  L 324/3

            REGULAMENTUL DE PUNERE ÎN APLICARE (UE) 2017/2244 AL COMISIEI
      din 30 noiembrie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului respectiv.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului respectiv.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 noiembrie 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un produs constând în două șine orizontale și două șine verticale din aluminiu extrudat, care constituie împreună un cadru conceput pentru a fi fixat pe perete cu ajutorul unor șuruburi.
                     Produsul este conceput să servească pentru atașarea panourilor cu plăci de faianță.
                     Concepția șinelor orizontale permite glisarea panourilor pe acestea, ceea ce facilitează înlăturarea și înlocuirea panourilor atunci când este necesar.
                     A se vedea imaginea (*1).

                     7616 99 90

                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 7616 , 7616 99  și 7616 99 90 .
                     Clasificarea la poziția 8302 , ca „decorațiuni, articole de feronerie și articole similare, din metale comune, pentru mobilă, uși, scări, ferestre, jaluzele, caroserii, articole de șelărie, valize, cufere, cofrete și pentru alte articole similare” este exclusă. Șinele sunt proiectate pentru atașarea panourilor cu plăci de faianță pe pereți, iar plăcile de faianță au o altă natură decât articolele care se atașează utilizând produsele de la poziția 8302  [a se vedea și Notele explicative ale Sistemului armonizat aferente poziției 8302 , al doilea paragraf, (D) și (E)].
                     Prin urmare, articolul trebuie clasificat la codul NC 7616 99 90  ca „alte articole din aluminiu”.

            (*1)  Imaginea are un caracter pur informativ.


title: Regulamentul de punere în aplicare (UE) 2017/2245 al Comisiei din 30 noiembrie 2017 privind clasificarea anumitor mărfuri în Nomenclatura combinată

text:
                  8.12.2017

                  RO

                  Jurnalul Oficial al Uniunii Europene

                  L 324/6

            REGULAMENTUL DE PUNERE ÎN APLICARE (UE) 2017/2245 AL COMISIEI
      din 30 noiembrie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului respectiv.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului respectiv.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 noiembrie 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (cod NC)

                     Motive

                     (1)

                     (2)

                     (3)

                     Un articol (denumit „planșă pentru cada de baie”) din material plastic cu o suprafață antiderapantă, cu dimensiuni de aproximativ 35 × 69 cm.
                     Articolul are orificii pentru scurgerea apei, un mâner și un suport integrat pentru săpun. Pe partea inferioară, articolul este prevăzut cu patru suporturi reglabile, cu ajutorul cărora poate fi adaptat la lățimea căzii.
                     Planșa pentru cada de baie poate ajuta utilizatorul să intre și să iasă din cadă și poate fi utilizată și ca banchetă sau ca suport pentru produsele de baie.
                     A se vedea imaginea (*1).

                     3924 90 00

                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 3924  și 3924 90 00 .
                     Articolul nu este o piesă de mobilier, deoarece nu este conceput pentru a fi așezat pe sol, nici pentru a fi suspendat, fixat pe perete sau pus peste o altă planșă pentru cada de baie. Prin urmare, în conformitate cu nota 2 de la capitolul 94, clasificarea articolului drept articol de mobilier menționat la rubricile 9401 , 9402  sau 9403  este exclusă.
                     Prin urmare, produsul trebuie clasificat la codul NC 3924 90 00  ca alte articole de menaj sau obiecte de uz casnic și articole de igienă sau de toaletă, din materiale plastice.

            (*1)  Imaginea are un caracter pur informativ.


title: Regulamentul de punere în aplicare (UE) 2017/2246 al Comisiei din 30 noiembrie 2017 privind clasificarea anumitor mărfuri în Nomenclatura combinată

text:
               8.12.2017

               RO

               Jurnalul Oficial al Uniunii Europene

               L 324/8

         REGULAMENTUL DE PUNERE ÎN APLICARE (UE) 2017/2246 AL COMISIEI
   din 30 noiembrie 2017
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2017.

            Pentru Comisie,

            Pentru Președinte,

         Stephen QUEST

            Director general

            Direcția Generală Impozitare și Uniune Vamală

      (1)  JO L 269, 10.10.2013, p. 1.

      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Plăci de aluminiu neimpresionate (așa-numitele „plăci termice pozitive cu sensibilitate la diode laser”), de formă dreptunghiulară, cu o latură care depășește 255 mm lungime, cu una dintre fețe acoperită cu o emulsie [conținând, în esență, rășină solubilă în soluții alcaline, una sau mai multe vopsele sensibile la radiațiile IR (infraroșii) (convertor fototermic) și un inhibitor de solubilitate (colorant)] care este sensibilă la diodele laser în infraroșu la o lungime de undă de 830 nm.
                  Plăcile sunt destinate a fi utilizate cu un echipament CTP (tehnologia „Computer to Plate”) pentru tiraje medii spre mari. Pentru a se prelungi durata de viață a produsului finit, plăcile sunt supuse unui proces de așa-zisă „coacere” pentru întărirea imaginii după developare.

                  3701 30 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, pe baza notei 2 de la capitolul 37, precum și pe baza textului codurilor NC 3701  și 3701 30 00 .
                  Produsul are caracteristicile obiective ale unei plăci fotografice neimpresionate acoperite cu material fotosensibil.
                  Nota 2 de la capitolul 37 definește termenul „fotografic” ca fiind referitor la procesul prin care se formează, în mod direct sau indirect, imagini vizibile, prin acțiunea luminii sau a altor forme de radiație asupra unor suprafețe fotosensibile.
                  Plăcile fotografice de la capitolul 37 sunt cele cu unul sau mai multe straturi de orice emulsie sensibilă la lumină sau la alte forme de radiație dotate cu suficientă energie pentru a genera reacția necesară în materialele sensibile la fotoni sau fotosensibile, adică radiație cu o lungime de undă care să nu depășească aproximativ 1 300  nm în spectrul electromagnetic (inclusiv radiația gama, ultravioletă și infraroșie apropiată), precum și radiație de particule (sau nucleară), indiferent dacă pentru reproducere monocromă sau în culori [a se vedea și Notele explicative la Sistemul armonizat (NESA) aferente capitolului 37]. Lungimea de undă a sensibilității la radiație a stratului sensibilizat al acestor plăci (830 nm) se încadrează în intervalul de lungimi de undă acceptate de la poziția 3701 .
                  Prin urmare, clasificarea la codul NC 8442 50 00  ca plăci de imprimare este exclusă, deoarece plăcile sensibilizate de la poziția 3701  sunt excluse de la poziția 8442  [a se vedea și NESA la poziția 8442  litera (B) și avizul de clasificare SA la 3701.30/1  din 2015].
                  Așadar, plăcile trebuie clasificate la codul NC 3701 30 00 , la fel ca alte plăci fotografice a căror dimensiune este de peste 255 mm pe cel puțin una dintre laturi.


title: Regulamentul de punere în aplicare (UE) 2017/2247 al Comisiei din 30 noiembrie 2017 privind clasificarea anumitor mărfuri în Nomenclatura combinată

text:
                  8.12.2017

                  RO

                  Jurnalul Oficial al Uniunii Europene

                  L 324/11

            REGULAMENTUL DE PUNERE ÎN APLICARE (UE) 2017/2247 AL COMISIEI
      din 30 noiembrie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 noiembrie 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un articol (așa numită „saltea încălzitoare”) cu dimensiuni de aproximativ 190 × 80 × 4 cm și o greutate de aproximativ 11,5 kg. Articolul este căptușit și conține un element de încălzire (rețea electrică acoperită cu un strat subțire de material textil). Partea inferioară a saltelei (situată sub elementul de încălzire) constă într-un strat de spumă cu o grosime de 1 cm. Partea superioară exterioară a saltelei este umplută cu un strat de pietre artificiale plate și netede, care conțin turmalină. Suprafața articolului este rigidă și neregulată.
                     Articolul este dotat cu un dispozitiv de control conectat cu un cablu și cu o fișă de curent. Dispozitivul prezintă un ecran de afișare, care arată temperatura selectată, diverși indicatori, un buton pentru selecționarea temperaturii dorite și un buton de pornire/oprire.
                     Articolul este conceput pentru termoterapia diferitor părți ale corpului uman. Poate fi utilizat în poziție culcat sau șezut. Temperatura poate fi selectată în intervalul 30-70 °C. Pietrele artificiale emit (după încălzirea acestora) raze infraroșii la distanță.
                     A se vedea imaginile (*1).

                     8516 79 70

                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8516 , 8516 79  și 8516 79 70 .
                     Clasificarea la poziția 9019  ca aparat de masaj este exclusă, deoarece articolul nu funcționează prin frecare, vibrare sau mișcări mecanice, nefiind conceput pentru masajul corpului. Pietrele sunt plate și netede și prezintă proprietăți specifice de acumulare a căldurii și de emitere a acesteia fără frecare [a se vedea, de asemenea, Notele explicative ale Sistemului armonizat aferente poziției 9019 , partea (II)].
                     Clasificarea la poziția 9404  ca articole de pat și articole similare – saltea sau protecție de saltea este, de asemenea, exclusă, întrucât articolul nu este destinat echipării patului. Suprafața sa este rigidă și neregulată. Prin urmare, nu se aplică nota 1 (a) la capitolul 85.
                     Articolul are funcția de aparat de uz casnic pentru termoterapie.
                     Prin urmare, este clasificat la codul NC 8516 79 70  ca alte aparate electrotermice.

            (*1)  Imaginile au caracter pur informativ.


title: Regulamentul de punere în aplicare (UE) 2017/2260 al Comisiei din 5 decembrie 2017 de modificare a Regulamentului (UE) 2016/44 al Consiliului privind măsuri restrictive având în vedere situația din Libia

text:
               8.12.2017

               RO

               Jurnalul Oficial al Uniunii Europene

               L 324/39

         REGULAMENTUL DE PUNERE ÎN APLICARE (UE) 2017/2260 AL COMISIEI
   din 5 decembrie 2017
   de modificare a Regulamentului (UE) 2016/44 al Consiliului privind măsuri restrictive având în vedere situația din Libia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
   având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (2), în special articolul 20 litera (b),
   întrucât:

               (1)

               În anexa V la Regulamentul (UE) 2016/44 sunt enumerate navele desemnate de Comitetul pentru sancțiuni al Organizației Națiunilor Unite în conformitate cu punctul 11 din Rezoluția Consiliului de Securitate al Organizației Națiunilor Unite (RCSONU) 2146 (2014). Navele respective fac obiectul unei serii de interdicții în temeiul regulamentului menționat, inclusiv al interdicției de încărcare, de transport și de descărcare de țiței din Libia și al celei de acces în porturile de pe teritoriul Uniunii.

               (2)

               La 27 noiembrie 2017, Comitetul Consiliului de Securitate al Organizației Națiunilor Unite a modificat datele de identificare privind nava CAPRICORN, care face obiectul unor măsuri restrictive. Prin urmare, anexa V la Regulamentul (UE) 2016/44 ar trebui modificată în consecință.

               (3)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa V la Regulamentul (UE) 2016/44 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2017.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 206, 1.8.2015, p. 34.

      (2)  JO L 12, 19.1.2016, p. 1.

      ANEXĂ
      Anexa V la Regulamentul (UE) 2016/44 se modifică după cum urmează:
      Mențiunea:

         „1.   Nume: CAPRICORN
         Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare a fost reînnoită de către Comitetul pentru sancțiuni la 20 octombrie 2017 și este valabilă până la 18 ianuarie 2018, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: Tanzania.

            Informații suplimentare

         Inclusă pe listă la 21 iulie 2017. OMI: 8900878. La 21 septembrie 2017, nava a fost localizată în apele internaționale din largul coastei Emiratelor Arabe Unite.”

      se înlocuiește cu următorul text:

         „1.   Nume: CAPRICORN
         Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare a fost reînnoită de către Comitetul pentru sancțiuni la 20 octombrie 2017 și este valabilă până la 18 ianuarie 2018, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: necunoscut.

            Informații suplimentare

         Inclusă pe listă la 21 iulie 2017. OMI: 8900878. La 21 septembrie 2017, nava a fost localizată în apele internaționale din largul coastei Emiratelor Arabe Unite.”


title: Regulamentul de punere în aplicare (UE) 2017/2276 al Comisiei din 8 decembrie 2017 privind autorizarea unei noi utilizări a preparatului de Bacillus subtilis (ATCC PTA-6737) ca aditiv în hrana scroafelor (titularul autorizației: Kemin Europa N.V.) (Text cu relevanță pentru SEE. )

text:
                  9.12.2017

                  RO

                  Jurnalul Oficial al Uniunii Europene

                  L 326/50

            REGULAMENTUL DE PUNERE ÎN APLICARE (UE) 2017/2276 AL COMISIEI
      din 8 decembrie 2017
      privind autorizarea unei noi utilizări a preparatului de Bacillus subtilis (ATCC PTA-6737) ca aditiv în hrana scroafelor (titularul autorizației: Kemin Europa N.V.)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și justificarea și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost transmisă o cerere de autorizare a unei noi utilizări a preparatului de Bacillus subtilis (ATCC PTA-6737). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea vizează autorizarea unei noi utilizări a preparatului de Bacillus subtilis (ATCC PTA-6737) ca aditiv pentru hrana scroafelor, în beneficiul purceilor, urmând să fie clasificat în categoria „aditivi zootehnici”.

                  (4)

                  Preparatul de Bacillus subtilis (ATCC PTA-6737), aparținând categoriei „aditivi zootehnici”, a fost autorizat pentru o perioadă de zece ani ca aditiv pentru hrana puilor de găină pentru îngrășat prin Regulamentul (UE) nr. 107/2010 al Comisiei (2), a puicuțelor pentru ouat, rațelor pentru îngrășat, prepelițelor, fazanilor, potârnichilor, bibilicilor, porumbeilor, gâștelor pentru îngrășat și struților prin Regulamentul de punere în aplicare (UE) nr. 885/2011 al Comisiei (3), a purceilor înțărcați și a suinelor înțărcate altele decât Sus scrofa domesticus prin Regulamentul de punere în aplicare (UE) nr. 306/2013 al Comisiei (4), a curcanilor pentru îngrășat și a curcanilor crescuți pentru reproducție prin Regulamentul de punere în aplicare (UE) nr. 787/2013 al Comisiei (5), precum și pentru hrana găinilor ouătoare și a speciilor minore de păsări de curte pentru ouat prin Regulamentul de punere în aplicare (UE) 2015/1020 al Comisiei (6).

                  (5)

                  Autoritatea Europeană pentru Siguranța Alimentară (denumită în continuare „autoritatea”) a concluzionat, în avizul ei din 16 mai 2017 (7), că, în condițiile de utilizare propuse, preparatul de Bacillus subtilis (ATCC PTA-6737) nu are efecte adverse asupra sănătății animalelor, asupra sănătății umane sau asupra mediului. De asemenea, aceasta a concluzionat că aditivul poate ameliora rata de creștere a purceilor în perioada de la naștere până la înțărcare, atunci când este inclus în dieta scroafelor cu 3 săptămâni înainte de parturiție până la înțărcarea purceilor. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (6)

                  Evaluarea preparatului de Bacillus subtilis (ATCC PTA-6737) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul specificat în anexă, aparținând categoriei „aditivilor zootehnici” și grupei funcționale a „stabilizatorilor florei intestinale”, este autorizat ca aditiv pentru hrana animalelor, sub rezerva condițiilor menționate în aceeași anexă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 decembrie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul (UE) nr. 107/2010 al Comisiei din 8 februarie 2010 privind autorizarea Bacillus subtilis ATCC PTA-6737 ca aditiv pentru hrana puilor de găină pentru îngrășat (titularul autorizației: Kemin Europa N.V.) (JO L 36, 9.2.2010, p. 1).

         (3)  Regulamentul de punere în aplicare (UE) nr. 885/2011 al Comisiei din 5 septembrie 2011 privind autorizarea Bacillus subtilis (ATCC PTA-6737) ca aditiv pentru hrana puicuțelor pentru ouat, rațelor pentru îngrășat, prepelițelor, fazanilor, potârnichilor, bibilicilor, porumbeilor, gâștelor pentru îngrășat și struților (titularul autorizației: Kemin Europa N.V.) (JO L 229, 6.9.2011, p. 3).

         (4)  Regulamentul de punere în aplicare (UE) nr. 306/2013 al Comisiei din 2 aprilie 2013 privind autorizarea unui preparat de Bacillus subtilis (ATCC PTA 6737) pentru hrana purceilor înțărcați și a suinelor înțărcate altele decât Sus scrofa domesticus (titularul autorizației: Kemin Europa N.V.) (JO L 91, 3.4.2013, p. 5).

         (5)  Regulamentul de punere în aplicare (UE) nr. 787/2013 al Comisiei din 16 august 2013 privind autorizarea unui preparat de Bacillus subtilis (ATCC PTA-6737) ca aditiv în furajele curcanilor pentru îngrășat și ale curcanilor crescuți pentru reproducție (titularul autorizației: Kemin Europa N.V.) (JO L 220, 17.8.2013, p. 15).

         (6)  Regulamentul de punere în aplicare (UE) 2015/1020 al Comisiei din 29 iunie 2015 privind autorizarea unui preparat de Bacillus subtilis (ATCC PTA-6737) ca aditiv în hrana găinilor ouătoare și a speciilor minore de păsări de curte pentru ouat (titularul autorizației: Kemin Europa N.V.) (JO L 163, 30.6.2015, p. 22).

         (7)  EFSA Journal 2017; 17(5):4855.

         ANEXĂ

                     Numărul de identificare al aditivului

                     Numele titularului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     CFU/kg de furaj complet cu un conținut de umiditate de 12 %

                        Categoria: aditivi zootehnici. Grupa funcțională: stabilizatori ai florei intestinale

                     4b1823

                     Kemin Europa N.V.

                        Bacillus subtilis ATCC PTA-6737

                        Compoziția aditivului:

                     Preparat de Bacillus subtilis (ATCC PTA-6737) conținând un minimum de 1 × 1010 UFC/g de aditiv
                     Stare solidă

                        Caracterizarea substanței active:

                     Spori viabili de Bacillus subtilis (ATCC PTA-6737)

                        Metoda de analiză
                         (1)

                     Enumerare: metoda dispersiei pe placă cu triptonă soia agar cu tratament de preîncălzire a probelor de furaje.
                     Identificare: metoda electroforezei în gel în câmp pulsatil (PFGE).

                     Scroafe

                     —

                     1 × 108

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecului.

                                 2.

                                 Pentru utilizare în hrana scroafelor, începând cu trei săptămâni înainte de fătare și pe întreaga perioadă de lactație.

                                 3.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                     29 decembrie 2027

            (1)  Detaliile metodelor de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2017/2273 al Comisiei din 8 decembrie 2017 de modificare a Regulamentului (CE) nr. 889/2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (Text cu relevanță pentru SEE. )

text:
               9.12.2017

               RO

               Jurnalul Oficial al Uniunii Europene

               L 326/42

         REGULAMENTUL DE PUNERE ÎN APLICARE (UE) 2017/2273 AL COMISIEI
   din 8 decembrie 2017
   de modificare a Regulamentului (CE) nr. 889/2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 22 alineatul (1),
   întrucât:

               (1)

               Articolul 42 din Regulamentul (CE) nr. 889/2008 al Comisiei (2), astfel cum a fost modificat prin Regulamentul de punere în aplicare (UE) nr. 836/2014 al Comisiei (3), permite, în mod excepțional, până la 31 decembrie 2017, introducerea într-o unitate de animale ecologice a unor puicuțe crescute prin metode neecologice pentru producția de ouă de cel mult 18 săptămâni, în anumite condiții și în cazul în care nu sunt disponibile puicuțe crescute prin metode ecologice.

               (2)

               Producția de puicuțe crescute prin metode ecologice pentru producția de ouă nu a fost suficient de disponibilă calitativ și cantitativ pe piața Uniunii pentru a veni în întâmpinarea nevoilor crescătorilor de găini ouătoare. Pentru a se acorda mai mult timp pentru dezvoltarea producției de puicuțe crescute prin metode ecologice pentru producția de ouă, perioada de aplicare a normelor de producție excepționale privind utilizarea de puicuțe crescute prin metode neecologice pentru producția de ouă de cel mult 18 săptămâni ar trebui extinsă până la 31 decembrie 2018.

               (3)

               Articolul 43 din Regulamentul (CE) nr. 889/2008, astfel cum a fost modificat prin Regulamentul de punere în aplicare (UE) nr. 836/2014, permite, în mod excepțional, pentru anii calendaristici 2015, 2016 și 2017, ca un procent maxim de 5 % de hrană proteică neecologică pentru animale să fie utilizat pentru specii de porcine și de păsări de curte.

               (4)

               Oferta de plante proteaginoase ecologice nu a fost suficient de disponibilă calitativ și cantitativ pe piața Uniunii pentru a îndeplini cerințele nutriționale ale porcinelor și ale păsărilor de curte crescute în exploatații ecologice. Producția de culturi ecologice de plante proteaginoase este încă în urma cererii. Prin urmare, este necesar să se extindă perioada de aplicare în mod excepțional a posibilității de a se utiliza o proporție limitată de hrană proteică neecologică pentru animale până la 31 decembrie 2018.

               (5)

               Prin urmare, Regulamentul (CE) nr. 889/2008 ar trebui modificat în consecință.

               (6)

               Măsurile prevăzute în prezentul regulament sunt conforme cu avizul Comitetului pentru producția ecologică,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 889/2008 se modifică după cum urmează:

               1.

               La articolul 42 litera (b), data de „31 decembrie 2017” se înlocuiește cu data de „31 decembrie 2018”.

               2.

               La articolul 43, al doilea paragraf se înlocuiește cu următorul text:
               „Procentajul maxim autorizat de hrană proteică neecologică pentru animale pentru o perioadă de 12 luni în privința speciilor respective este 5 % pentru anul calendaristic 2018.”

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 189, 20.7.2007, p. 1.

      (2)  Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).

      (3)  Regulamentul de punere în aplicare (UE) nr. 836/2014 al Comisiei din 31 iulie 2014 de modificare a Regulamentului (CE) nr. 889/2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 230, 1.8.2014, p. 10).


title: Regulamentul de punere în aplicare (UE) 2017/2272 al Comisiei din 8 decembrie 2017 de înregistrare a unei denumiri în Registrul specialităților tradiționale garantate [„Kabanosy staropolskie” (STG)]

text:
               9.12.2017

               RO

               Jurnalul Oficial al Uniunii Europene

               L 326/40

         REGULAMENTUL DE PUNERE ÎN APLICARE (UE) 2017/2272 AL COMISIEI
   din 8 decembrie 2017
   de înregistrare a unei denumiri în Registrul specialităților tradiționale garantate [„Kabanosy staropolskie” (STG)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 26 și articolul 52 alineatul (3) litera (a),
   întrucât:

               (1)

               În temeiul articolului 26 din Regulamentul (UE) nr. 1151/2012, Polonia a prezentat denumirea „Kabanosy staropolskie” în vederea înregistrării în Registrul specialităților tradiționale garantate prevăzut la articolul 22 din Regulamentul (UE) nr. 1151/2012. „Kabanosy staropolskie” sunt cârnați lungi, subțiri și uscați.

               (2)

               Denumirea „Kabanosy staropolskie” fusese înregistrată (2) anterior ca specialitate tradițională garantată fără rezervarea denumirii, în conformitate cu articolul 13 alineatul (1) din Regulamentul (CE) nr. 509/2006 al Consiliului (3).

               (3)

               În urma procedurii de opoziție la nivel național menționate la articolul 26 alineatul (1) al doilea paragraf din Regulamentul (UE) nr. 1151/2012, denumirea „Kabanosy” a fost completată cu termenul „staropolskie”. Acest termen complementar arată caracterul tradițional al denumirii, în conformitate cu articolul 26 alineatul (1) al treilea paragraf din Regulamentul (UE) nr. 1151/2012.

               (4)

               Cererea de înregistrare a denumirii „Kabanosy staropolskie” a fost primită de Comisie și publicată ulterior în Jurnalul Oficial al Uniunii Europene
                   (4).

               (5)

               La 26 august 2016, Comisia a primit o declarație de opoziție motivată. La 9 septembrie 2016, Comisia a transmis declarația de opoziție motivată.

               (6)

               România a susținut că înregistrarea produsului „Kabanosy staropolskie” ar periclita existența denumirii parțial omonime „Cabanos”, care este denumirea românească a unei variații românești a produsului „Kabanosy”. Într-adevăr, „Cabanos” este denumirea românească a unor preparate din carne ale căror materii prime și tehnologie de fabricație sunt foarte asemănătoare cu cele ale produsului „Kabanosy staropolskie”, propus de Polonia ca Specialitate Tradițională Garantată (STG).

               (7)

               Considerând această opoziție admisibilă, Comisia a invitat Polonia și România, prin scrisoarea din 7 noiembrie 2016, să desfășoare consultări corespunzătoare timp de trei luni, pentru a încerca să ajungă la un acord în conformitate cu procedurile lor interne.

               (8)

               Părțile au ajuns la un acord. Polonia a comunicat Comisiei rezultatele acordului prin scrisoarea din 2 februarie 2017.

               (9)

               Polonia și România au fost de acord că protecția ar trebui să acopere numai termenul „Kabanosy staropolskie” în ansamblul său. Prin urmare, această protecție nu ar trebui să împiedice utilizarea termenului „Kabanosy”per se și nici a variațiilor termenului, precum „Cabanos”.

               (10)

               Comisia a luat act de faptul că acordul recunoaște că produsul „Kabanosy staropolskie” ar trebui înregistrat ca STG și urmărește să asigure utilizarea echitabilă a drepturilor aferente.

               (11)

               Prin urmare, denumirea „Kabanosy staropolskie” ar trebui să fie înregistrată în Registrul specialităților tradiționale garantate,

         ADOPTĂ PREZENTUL REGULAMENT:
   Articolul 1
   Se înregistrează denumirea „Kabanosy staropolskie” (STG).
   Caietul de sarcini al STG „Kabanosy” este considerat a fi caietul de sarcini menționat la articolul 19 din Regulamentul (UE) nr. 1151/2012 pentru STG „Kabanosy staropolskie”, cu rezervarea denumirii.
   Denumirea „Kabanosy staropolskie” (STG) identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (5).
   Articolul 2
   Denumirea „Kabanosy staropolskie” (STG) este protejată în ansamblul său. Atât termenul „Kabanosy”, cât și variațiile lingvistice și traducerile sale pot fi utilizate în continuare în Uniunea Europeană, cu condiția să fie respectate principiile și normele aplicabile în ordinea juridică a Uniunii Europene.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 343, 14.12.2012, p. 1.

      (2)  Regulamentul de punere în aplicare (UE) nr. 1044/2011 al Comisiei din 19 octombrie 2011 de înregistrare a unei denumiri în Registrul de specialități tradiționale garantate [Kabanosy (STG)] (JO L 275, 20.10.2011, p. 16).

      (3)  Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (JO L 93, 31.3.2006, p. 1). Regulament abrogat și înlocuit de Regulamentul (UE) nr. 1151/2012.

      (4)  JO C 188, 27.5.2016, p. 6.

      (5)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/2274 al Comisiei din 8 decembrie 2017 privind autorizarea unei noi utilizări a unui preparat de 6-fitază (EC 3.1.3.26) produsă de Komagataella pastoris (DSM 23036) ca aditiv furajer pentru pești (titular al autorizației: Huvepharma EOOD) (Text cu relevanță pentru SEE. )

text:
                  9.12.2017

                  RO

                  Jurnalul Oficial al Uniunii Europene

                  L 326/44

            REGULAMENTUL DE PUNERE ÎN APLICARE (UE) 2017/2274 AL COMISIEI
      din 8 decembrie 2017
      privind autorizarea unei noi utilizări a unui preparat de 6-fitază (EC 3.1.3.26) produsă de Komagataella pastoris (DSM 23036) ca aditiv furajer pentru pești (titular al autorizației: Huvepharma EOOD)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și justificarea și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare a unui preparat de 6-fitază (EC 3.1.3.26) produsă de Komagataella pastoris (DSM 23036) ca aditiv furajer pentru pești. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea vizează autorizarea unui preparat de 6-fitază (EC 3.1.3.26) produsă de Komagataella pastoris (DSM 23036) ca aditiv furajer pentru pești, acesta urmând a fi clasificat în categoria „aditivi zootehnici”.

                  (4)

                  Utilizarea preparatului respectiv a fost autorizată pe o perioadă de zece ani pentru hrana puilor de găină și a curcanilor pentru îngrășat, a puicuțelor crescute pentru ouat, a curcanilor crescuți pentru reproducere, a găinilor ouătoare, a altor specii aviare pentru îngrășat și pentru ouat, a purceilor înțărcați, a porcilor pentru îngrășat și a scroafelor prin Regulamentul de punere în aplicare (UE) nr. 98/2012 al Comisiei (2).

                  (5)

                  În avizul său din 21 martie 2017 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de 6-fitază (EC 3.1.3.26) produsă de Komagataella pastoris (DSM 23036) nu are efecte adverse asupra sănătății animalelor, asupra sănătății umane sau asupra mediului. Autoritatea a concluzionat că aditivul are potențialul de a fi eficace în cazul păstrăvului-curcubeu și al somonului, această concluzie putând fi extrapolată la toți peștii. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului furajer în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (6)

                  Evaluarea preparatului de 6-fitază (EC 3.1.3.26) produsă de Komagataella pastoris (DSM 23036) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul indicat în anexă, aparținând categoriei „aditivi zootehnici” și grupului funcțional „promotori de digestibilitate”, se autorizează ca aditiv pentru hrana animalelor, în condițiile prevăzute în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 decembrie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul de punere în aplicare (UE) nr. 98/2012 al Comisiei din 7 februarie 2012 privind autorizarea preparatului 6-fitază (EC 3.1.3.26) produsă de Pichia pastoris (DSM 23036) ca aditiv furajer pentru hrana puilor de găină și a curcanilor pentru îngrășat, a puicuțelor crescute pentru ouat, a curcanilor crescuți pentru reproducere, a găinilor ouătoare, a altor specii aviare pentru îngrășat și pentru ouat, a purceilor înțărcați, a porcilor pentru îngrășat și a scroafelor (titularul autorizației: Huvepharma AD) (JO L 35, 8.2.2012, p. 6).

         (3)  EFSA Journal 2017;15(4):4763.

         ANEXĂ

                     Numărul de identificare al aditivului

                     Numele titularului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Unități de activitate/kg de furaj complet cu un conținut de umiditate de 12 %

                        Categoria de aditivi zootehnici. Grupa funcțională: promotori de digestibilitate.

                     4a16

                     Huvepharma EOOD

                     6-fitază
                     (EC 3.1.3.26)

                        Compoziția aditivului

                     Preparat de 6-fitază (EC 3.1.3.26) produsă de Komagataella pastoris (DSM 23036) cu o activitate minimă de:

                                 4 000  OTU (1)/g în formă solidă

                                 8 000  OTU/g în formă lichidă

                        Caracterizarea substanței active

                     6-fitază (EC 3.1.3.26) produsă de Komagataella pastoris (DSM 23036)

                        Metodă de analiză
                         (2)

                     Pentru cuantificarea 6-fitazei în hrana animalelor:
                     Metoda colorimetrică bazată pe cuantificarea fosfatului anorganic eliberat de enzimă din fitatul de sodiu.

                     Pește

                     —

                     500 OTU

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecului.

                                 2.

                                 A se utiliza în hrana pentru animale conținând mai mult de 0,23 % fosfor fitinic.

                                 3.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție, inclusiv cu echipamente de protecție respiratorie și cutanată.

                     29 decembrie 2027

            (1)  1 OTU reprezintă cantitatea de enzimă care catalizează eliberarea unui micromol de fosfat anorganic pe minut din 5,1 mM de fitat de sodiu cu un pH de 5,5 în soluție tampon de citrat, la 37 °C, măsurat prin culoarea complexă a molibdatului de fosfor albastru la 820 nm.

            (2)  Detaliile metodelor de analiză sunt disponibile la următoarea adresă a laboratorului de referință: http://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2017/2275 al Comisiei din 8 decembrie 2017 privind autorizarea unei noi utilizări a preparatului de Lactobacillus acidophilus (CECT 4529) ca aditiv pentru hrana puilor pentru îngrășare (titularul autorizației: Centro Sperimentale del Latte) (Text cu relevanță pentru SEE. )

text:
                  9.12.2017

                  RO

                  Jurnalul Oficial al Uniunii Europene

                  L 326/47

            REGULAMENTUL DE PUNERE ÎN APLICARE (UE) 2017/2275 AL COMISIEI
      din 8 decembrie 2017
      privind autorizarea unei noi utilizări a preparatului de Lactobacillus acidophilus (CECT 4529) ca aditiv pentru hrana puilor pentru îngrășare (titularul autorizației: Centro Sperimentale del Latte)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și justificarea și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost transmisă o cerere de autorizare a unei noi utilizări a preparatului de Lactobacillus acidophilus (CECT 4529). Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea se referă la autorizarea unei noi utilizări a preparatului de Lactobacillus acidophilus (CECT 4529) ca aditiv pentru hrana puilor pentru îngrășare, în vederea clasificării în categoria „aditivi zootehnici”.

                  (4)

                  Preparatul de Lactobacillus acidophilus (CECT 4529), aparținând categoriei „aditivi zootehnici”, a fost autorizat pentru zece ani ca aditiv pentru hrana găinilor ouătoare prin Regulamentul de punere în aplicare (UE) 2015/38 al Comisiei (2).

                  (5)

                  În avizul său din 21 martie 2017 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Lactobacillus acidophilus (CECT 4529) nu are efecte nocive asupra sănătății animale, a sănătății umane sau a mediului. Autoritatea a concluzionat, de asemenea, că aditivul are potențialul de a îmbunătăți creșterea în greutate sau greutatea finală numai în urma a două din trei studii evaluate. Alte două studii au fost excluse, din cauza mortalității neobișnuit de ridicate și a creșterii slabe a păsărilor. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (6)

                  Cu toate acestea, dovezile respective au fost considerate un indiciu suficient al îmbunătățirii parametrilor zootehnici privind creșterea în greutate. Prin urmare, s-a considerat că datele furnizate îndeplinesc condițiile pentru demonstrarea eficacității aditivului în cazul puilor pentru îngrășare.

                  (7)

                  Evaluarea preparatului de Lactobacillus acidophilus (CECT 4529) indică faptul că sunt îndeplinite condițiile de autorizare, astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul specificat în anexă, aparținând categoriei de aditivi „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, în condițiile stabilite în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 decembrie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul de punere în aplicare (UE) 2015/38 al Comisiei din 13 ianuarie 2015 privind autorizarea preparatului de Lactobacillus acidophilus CECT 4529 ca aditiv pentru hrana găinilor ouătoare și de modificare a Regulamentului (CE) nr. 1520/2007 (titularul autorizației: Centro Sperimentale del Latte) (JO L 8, 14.1.2015, p. 4).

         (3)  EFSA Journal 2017; 15(4):4762.

         ANEXĂ

                     Numărul de identificare al aditivului

                     Numele titularului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     CFU/kg de furaj complet cu un conținut de umiditate de 12 %

                        Categoria: aditivi zootehnici. Grupa funcțională: stabilizatori ai florei intestinale

                     4b1715

                     Centro Sperimentale del latte

                        Lactobacillus acidophilus CECT 4529

                        Compoziția aditivului:

                     Preparat de Lactobacillus acidophilus CECT 4529 conținând minimum: 5 × 1010 CFU/g de aditiv (formă solidă).

                        Caracterizarea substanței active:

                     Celule viabile de Lactobacillus acidophilus CECT 4529.

                        Metoda analitică
                         (1)

                     Enumerare: metoda prin etalare pe placă Petri folosind agar MRS (EN 15787).
                     Identificare: electroforeză în gel în câmp pulsatil (PFGE – Pulsed Field Gel Electrophoresis).

                     Pui pentru îngrășare

                     —

                     1 × 109

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecului.

                                 2.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru ochi, de protecție pentru piele și de protecție respiratorie.

                     29 decembrie 2027

            (1)  Detalii ale metodelor analitice sunt disponibile la următoarea adresă a laboratorului de referință al Uniunii Europene pentru aditivi furajeri: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/527 al Comisiei din 28 martie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Patata dell'Alto Viterbese” (IGP)]

text:
               5.4.2018

               RO

               Jurnalul Oficial al Uniunii Europene

               L 89/7

         REGULAMENTUL DE PUNERE ÎN APLICARE (UE) 2018/527 AL COMISIEI
   din 28 martie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Patata dell'Alto Viterbese” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Patata dell'Alto Viterbese” înregistrate în temeiul Regulamentului de punere în aplicare (UE) nr. 159/2014 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Patata dell'Alto Viterbese” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 martie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul de punere în aplicare (UE) nr. 159/2014 al Comisiei din 13 februarie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Patata dell'Alto Viterbese (IGP)] (JO L 52, 21.2.2014, p. 5).

      (3)  JO C 391, 18.11.2017, p. 14.